stanford-oval/wikipedia huggingface dataset:
חוזה באוטיסטה
ביוגרפיה > 2009

את עונת 2009 החל באוטיסטה על הספסל, עד לאמצע העונה בה החל להופיע. האימונים של טורונטו שיפרו את מצבו של באוטיסטה, והחל במספר משחקים רצופים בהם השיג חבטות מוצלחות, וכן ארבעה משחקים רצופים בהם חבט הום ראנס. את העונה סיים עם 13 הום ראנס (10 רק בחודש ספטמבר) ו-79 חבטות מוצלחות, עם ממוצע של .235.
ביוגרפיה > 2010

את עונת 2010 החל כשחקן קבוע, הפעם בשדה הימני. את ההום ראן הראשון שלו חבט ב-11 באפריל נגד הבולטימור אוריולס. ב-17 במאי נבחר לשחקן השבוע של הליגה, עם 4 הום ראנס, 20 חבטות מוצלחות וממוצע של .444. ב-22 ביוני חבט את ההום ראן העשרים שלו, שיא אישי תוך חודשיים של משחק בלבד. ב-4 ביולי נבחר לראשונה לשחק במשחק האול סטאר באנהיים. הוא חבט "בתוך-הפארק-הום-ראן" ב-7 ביולי נגד המינסוטה טווינס, ה-28 של הטורונטו בלו ג'ייז והראשונה מאז 2005. כמו כן, השתתף ב"הום ראן דרבי" של אותה השנה. ב-27 ביולי חבט את ההום ראן ה-30 שלו, ואז גראנד סלאם נגד הקליבלנד אינדיאנס, להום ראן ה-31 שלו. עם 11 חבטות הום ראן ביוני ו-12 במאי נהיה לבלו ג'יי השלישי לחבוט מעל 10 הום ראנס בחודשיים. את ההום ראן ה-35 שלו חבט נגד הבוסטון רד סוקס ב-10 באוגוסט, וכך שבר את שיאו של קרלוס דלגדו של לחבוט הום ראן ב-11 סדרות ברצף. ב-26 באוגוסט חבט את ההום ראן ה-100 בקריירה שלו, נגד הדטרויט טייגרס. באוטיסטה נבחר לשחקן החודש של אוגוסט, כשהוא חובט 12 הום ראנס, 72 חבטות מוצלחות וממוצע של .500. ב-15 בספטמבר שבר את שיא חבטות ההום ראן לבלו ג'יי בעודו חובט את ההום ראן ה-47 שלו, שיא שנקבע על ידי ג'ורג' בל ב-1987. לאחר יומיים, שבר את שיא חבטות ההום ראן לבלו ג'יי בעודו חובט את החבטה ה-48. ב-23 בספטמבר הפך לשחקן ה-27 בהיסטוריה שעבר את גבול 50 ההום ראנס לעונה. את העונה סיים עם 54 הום ראנס, זכה במקום הרביעי ב-MVP של האמריקן ליג, וכן בשחקן הערכי ביותר בבלו ג'ייז, וכן בשחקן המתקדם ביותר בעונה, וב"סילבר סלגר". בסוף העונה הוכרז כי באוטיסטה זכה גם בפרס "ג'ון קרוטי". בעונה זכה למקום הראשון בהום ראנס, במקום השני בהליכות שנעשו כדי למנוע ממנו לחבוט (100), ובשלישי בחבטות שהכניסו נקודות (124).
ביוגרפיה > 2011

בשנת 2011 הוכרז שבאוטיסטה חתם על 5 שנים כבלו ג'יי, תמורת 64 מיליון דולר. ב-15 במאי חבט שלוש חבטות הום ראן במשחק, שיא אישי. כמו כן, היה השחקן המהיר ביותר להגיע ל-20 הום ראנס בליגה, תוך 44 משחקים בלבד, ב-28 במאי. למשחקי האולסטאר נבחר בלמעלה משבעה מיליון קולות, שיא במייג'ור ליג. כן הופיע בהום ראן דרבי, בו חבט 4 הום ראנס. ב-5 באוגוסט חזר לשדה הימני. ב-20 באוגוסט קיבל שלוש הליכות מהאוקלנד אתלטיקס, ובכך שבר את שיאו מהעונה שעברה עם 102 הליכות. את העונה סיים עם 43 הום ראנס ו-132 הליכות. כן, בעונה זו שבר את רוב השיאים שקבע קרלוס דלגדו בשנים קודמות. כמו כן, זכה שוב ב"סילבר סלגר" וב"האנק אארון".
ביוגרפיה > 2012

באותה השנה הוכרז שיהיה שחקן האריזה של משחק הווידאו "MLB 12 The Show". עד ל-18 במאי, חבט 10 הום ראנס בלבד, עם הום ראן אחד במשחק הראשון והשאר רק מסוף אפריל. במשחק נגד המילווקי ברוארס, חבט באוטיסטה את ההום ראן השני מבין סט שלושה הום ראנס ברצף, בין עמיתיו לקבוצה קולבי רסמוס ואדווין אנכרנסיון, הפעם הראשונה מאז 2005 שהבלו ג'ייז חבטו רצף כזה. בהמשך המשחק חזרו קולבי רסמוס וחוזה באוטיסטה באינינג התשיעי, בעוד שהבלו ג'ייז מפסידים 8–9. השניים חזרו וחבטו סט נוסף, הפעם רק של שתיים ברצף, והביאו לבלו ג'ייז את הניצחון, 10-9. במשחק נגד הבוסטון רד סוקס, ב-27 ביוני, חזר באוטיסטה לראש טבלת חובטי ההום ראן בעודו חובט את ה-25 שלו, הום ראן שעבר את המפלצת הירוקה ופגע בג'יפ שטח במגרש החנייה, מצטרף לאדווין אנכרנסיון ודסטין פדרויה מהרד סוקס לחבוט הום ראן שפגע במכוניות במגרש החנייה באותה הסדרה. כנגד כל הסיכויים נבחר בסופו של דבר למשחק האול סטאר, עובר את אדווין אנכרנסיון כדי להגיע בפעם השלישית ברציפות למשחק ובפעם השנייה ברציפות כמתחיל (starter). כמו כן, נבחר על ידי רובינסון קנו להשתתף בהום ראן דרבי בפעם השנייה ברציפות, יחד עם פרינס פילדר, מט קמפ, מרק טרמבו ואחרים. בדרבי חבט באוטיסטה 20 הום ראנס, ואף הגיע לגמר בו הפסיד לפילדר שחבט 28. במשחק נגד הניו יורק יאנקיז ב-16 ביולי, פצע את ידו השמאלית. יחד עם ברט לורי, שנפצע באותו המשחק, הושם באוטיסטה על דף הפצועים (disabled list) ל-15 ימים לפחות. באוטיסטה חזר ב-24 באוגוסט לשחק אך נפצע לאחר שני משחקים והושם על דף הפצועים מחדש ב-26 באוגוסט עם אותה פציעה. לאחר נסיעה לקליבלנד למען בדיקה נוספת, הוכרז כי באוטיסטה לא יחזור לעונת 2012 וכי יעבור ניתוח מסיים בספטמבר. ב-2012 התחיל רק ב-92 משחקים, ובשניים מהם הוצא מוקדם עקב פציעתו.
את העונה סיים עם 27 הום ראנס וממוצע של 241. בלבד.
ביוגרפיה > 2013

ב-2013 הוכרז שבאוטיסטה יהיה שוב שחקן האריזה של משחק הווידאו "MLB 13 The Show". באוטיסטה חבט את ההום ראן ה־200 שלו במשחק נגד הרד סוקס ב-29 ביוני. הוא נבחר לאולסטאר הרביעי שלו ברציפות. כאשר נבחר, באותו קטע של העונה, הוא חבט עם ממוצע של 264. עם 20 הום ראנס. הוא סיים את העונה מוקדם בפעם השנייה ברציפות כאשר נפצע בעצם הירך ב-4 בספטמבר. באוטיסטה סיים את העונה עם ממוצע חבטות של 259. ו־28 הום ראנס.
הערות שוליים

↑  REPORT: GRONKOWSKI, RECCHI MINORITY OWNERS OF VEGAS NHL TEAM, ‏csnne.com, ‏23 בנובמבר 2016
↑  https://twitter.com/mlbtheshow/status/292352514014208000twitter.+january+18,+2013, Twitter
↑  Blue Jays vs. Red Sox - MLB Game Recap - June 29, 2013, ESPN (באנגלית)
| --- | --- |
בקרת זהויות :  LCCN: n2012035463  VIAF: 250391737   WorldCat (עם VIAF): 250391737 
באוטיסטה צועד לחבטה כפיירט
למשך תקופה קצרה, היה מספרו של באוטיסטה 23, כאשר שיחק בשביל הבלו ג'ייז
באוטיסטה ב-2009
באוטיסטה מתכונן לתפוס כדור, 2011
באוטיסטה לאחר חבטה, 7 באוגוסט 2011
חוזה באוטיסטה מתאמן במגרש, 2012
חוק התקציב

עמוד לדוגמה מחוק התקציב לשנות הכספים 2017 ו-2018, התשע"ז-2017
חוק התקציב הוא חוק שבו מאשרת הכנסת את תקציב המדינה לתקופה של שנה או שנתיים. גישה זו, לפיה תקציב המדינה מאושר על ידי הפרלמנט, נהוגה גם במדינות נוספות.
החל משנת התקציב 1986 מלווה אישורו של חוק התקציב ב"חוק ההסדרים", שהוא שלל תיקונים בחוקים שונים, שיש להם השפעה על התקציב. החל משנת התקציב 2004 שונה שמו של חוק זה ל"חוק המדיניות הכלכלית", אך לא חל שינוי במהותו.
בהכנתו של חוק התקציב עוסק אגף התקציבים של משרד האוצר, ולאחר אישורו בממשלה הוא מוגש לאישור הכנסת.
מאפיינים

בחוק התקציב מוקדש פרק לכל אחד ממשרדי הממשלה ולגופים ממלכתיים נוספים (כגון הכנסת, נשיא המדינה ועוד). כל פרק מורכב לסעיפי הוצאה לפי היחידות והפעילויות המרכיבות את הגוף המתוקצב. בכל סעיף הוצאה מוצג התקציב בחמישה נושאים:
הוצאה: הסכום השנתי המוקצב לנושא זה.
הוצאה מותנית בהכנסה: סכום שהוצאתו מותנית בקבלת הכנסה מתאימה מאגרות, קנסות וכו'.
הרשאה להתחייב: סכום הוצאה עתידית שהגוף רשאי להתחייב עליו.
שיא כוח האדם: המספר המרבי של המשרות התקניות בגוף זה.
עבודה בלתי צמיתה (עב"צ): המספר המרבי של משרות זמניות בגוף זה.
חוק התקציב עוסק בדרך כלל בתקציב לשנה אחת. בשנים 2009, 2011, 2013, 2015, 2017 ו-2021 נחקקו חוקי תקציב דו-שנתיים. עד לשנת 1990 החלה שנת הכספים בחודש אפריל, כך שחוק התקציב עסק בתקציב לתקופה שמתחילת חודש אפריל עד לסוף חודש מרץ שאחריו. החל משנת 1992 שנת הכספים מתחילה בחודש ינואר, כלומר חופפת את השנה הקלנדרית. בשנת 1991, שבה השתנה מועד תחילתה של שנת הכספים, חוק התקציב עסק בתקציב לתשעה חודשים בלבד, מאפריל עד דצמבר.
שופט בית המשפט העליון מישאל חשין ציין כי "חוקי התקציב הינם חוקים יחידים ומיוחדים, שונים מכל שאר חוקים; ומאפייניהם הייחודיים מחייבים מאליהם דרך טיפול מיוחדת בהם." עמד על כך עוד בשנת 1957 שופט בית המשפט העליון יואל זוסמן:
נשיאת בית המשפט העליון, דורית ביניש עמדה על מאפייניו של חוק התקציב:
חוק יסודות התקציב וחוקי התקציב

סעיף 2 לחוק יסודות התקציב קובע את מבנהו של חוק התקציב, וסעיף 3 לחוק יסודות התקציב קובע: "הממשלה רשאית להוציא בשנת כספים פלונית את הסכום הנקוב כהוצאה בחוק התקציב השנתי לאותה שנה". בהמשך כולל חוק יסודות התקציב עוד כללים רבים הנוגעים לחוק התקציב. על היחס המיוחד שבין חוק יסודות התקציב לחוקי התקציב עמד שופט בית המשפט העליון יצחק זמיר:
באותו פסק דין הסכים השופט מישאל חשין עם גישתו של השופט זמיר, שבסתירה בין חוק היסודות לבין חוק תקציב שנתי שנחוק לאחריו, ידו של חוק היסודות תהא על העליונה, אך הציע דרך אחרת לריפוי הסתירה, והיא אמירה מפורשת בחוק התקציב על כך שהוא חורג מכללי חוק יסודות התקציב.
נשיאת בית המשפט העליון, דורית ביניש, חזרה על גישתו של השופט זמיר והוסיפה:
התפזרות הכנסת מחמת אי-אישורו של חוק התקציב

סעיף 3 לחוק יסוד: משק המדינה קובע: "הממשלה תניח על שולחן הכנסת את הצעת חוק התקציב במועד שקבעה ועדת הכספים של הכנסת אך לא יאוחר מששים ימים לפני תחילת שנת הכספים".
סעיף 36א לחוק יסוד: הכנסת, שנוסף לחוק במרץ 2001, קובע שאם לא נתקבל בכנסת חוק התקציב עד ל-31 במרץ של שנת התקציב, יחשב הדבר כאילו הכנסת החליטה להתפזר טרם סיום כהונתה, ויערכו בחירות לכנסת בתוך 90 ימים. סעיף קטן (ב) מסייג ואומר, כי אם התקיימו בחירות לכנסת, או התקבל חוק לפיזור הכנסת, או שנשיא המדינה פתח בהליכים להרכבת ממשלה חדשה, בין היום בו אמורה הממשלה להגיש את התקציב (שהוא, לכל המאוחר, 1 בנובמבר שלפני תחילת שנת הכספים) לבין תום שלושת החודשים הראשונים של שנת התקציב (31 במרץ) - אזי חוק התקציב חייב להתקבל בכנסת עד 31 במרץ, או עד 45 יום מיום כינון הממשלה, לפי המאוחר, ואם לא מתקבל החוק עד אז - הכנסת מתפזרת, ועורכים בחירות בתוך 90 יום.
בהוראת שעה לתיקון חוק יסוד: הכנסת, שאושרה במהלך המשבר הפוליטי בישראל (2019–2020) נקבע כי בשנת 2020 המועד האחרון להגשת תקציב יחול ב-22 בדצמבר 2020 במסגרת תיקוני החקיקה להקמתה של ממשלת חילופים נקבע בהוראת שעה מועד מיוחד לאישורו של חוק התקציב לשנת 2022 (השנה שבה צפויים החילופים). כיוון שעד ל-22 בדצמבר 2020 הממשלה כלל לא הגישה תקציב לאישור הכנסת, הכנסת העשרים ושלוש התפזרה ב-23 בדצמבר, לראשונה בתולדות הממשלה והכנסת מסיבה זו. במאי 2021 הוציא בג"ץ התראת בטלות להוראת השעה, בנימוק שהוראת השעה "מהווה שימוש לרעה בסמכות המכוננת, שאין לקבלו".
לקריאה נוספת

אמנון רובינשטיין וברק מדינה, המשפט החוקתי של מדינת ישראל, הוצאת שוקן, מהדורה שישית, 2005, כרך ב: רשויות השלטון ואזרחות, פרק 14 - תקציב המדינה
הערות שוליים

↑  חוק התקציב לשנת הכספים 1991, התשנ"א­-1991, חוקי תקציב 114 מ-2 ביוני 1991
↑  בג"ץ 240/98 עדאלה - המרכז המשפטי לזכויות המיעוט הערבי בישראל נ' השר לענייני דתות ושר האוצר, ניתן ב־3 בדצמבר 1998
↑  עפ 213/56 היועץ המשפטי לממשלה נ' ישעיהו וגניה אלכסנדרוביץ, ניתן ב-20 במאי 1957
1 2  בג"ץ 4124/00 ארנן יקותיאלי נ' השר לענייני דתות, ניתן ב־14 ביוני 2010
↑  בג"ץ 1438/98 התנועה המסורתית נ' השר לענייני דתות, ניתן ב־7 באוקטובר 1999
↑  חוק­יסוד: הממשלה, ס"ח 1780 מ-18 במרץ 2001
↑  חוק-יסוד: הכנסת (תיקון מס' 50 - הוראת שעה), ס"ח 2845 מ-24 באוגוסט 2020
↑  חוק-יסוד: הממשלה (תיקון מס' 8 והוראת שעה), ס"ח 2795 מ-7 במאי 2020
↑  בג"ץ 5969/20 סתיו שפיר ואחרים נ' הכנסת ואחרים, ניתן ב־23 במאי 2021
גלעד מורג, בג"ץ במסר לכנסת: נבטל דחיית תקציב נוספת, גם לחוקי יסוד יש תנאים, באתר ynet, 23 במאי 2021
חוק שחקני בית

חוק שחקני בית הוא חוק של אופ"א שקובע שעל הקבוצות המשתתפות בטורנירים השונים של אופ"א לרשום 25 שחקנים שיורשו להשתתף בטורניר, ומתוכם לפחות 8 שחקנים צריכים להיות שחקנים מקומיים.
הגדרה והיסטוריה

לקראת עונת 2006/2007 הוחלט באופ"א להחיל את חוק שחקני הבית על כלל המועדונים אשר נרשמים לטורנירי אופ"א. מכיוון שהחוק דרש מהקבוצות לשנות את סגליהן ניתן למועדונים שנתיים להתכונן אליו והוא נכנס לפועל החל מעונת 2008/2009.
לפי חוק זה חולקו השחקנים המקומיים לשתי קבוצות:
שחקני מועדון - שחקנים אשר היו רשומים כחלק מהמועדון במשך 3 עונות לפחות כאשר היו בגילאים 15 עד 21.
שחקני התאחדות - שחקנים אשר היו רשומים כחלק מהמועדון או מועדון אחר אשר נמצא תחת אותה התאחדות, במשך 3 עונות לפחות כאשר היו בגילאים 15 עד 21.
החוק קובע שכל מועדון הנרשם לטורניר המנוהל על ידי אופ"א נדרש לרשום 8 שחקנים מקומיים כאשר מתוכם לפחות 4 הם שחקני מועדון, כך שלא ניתן לרשום יותר מ-4 שחקני התאחדות.
לפי חוק זה אין הבדל בין שחקן בעל אזרחות מקומית להתאחדות בה הוא משחק ולשחקן זר.
חוק שחקני בית בליגה האנגלית

במטרה לפתח שחקני כדורגל מקומיים באנגליה, החליטה התאחדות הכדורגל האנגלית להחיל גרסה משלהם של חוק שחקני הבית במסגרת הפרמייר ליג. לפי גרסה זו, החל מעונת 2010/2011 על כל קבוצה המשתתפת בפריימר ליג לרשום 8 שחקנים אשר היו רשומים כחלק ממועדון אנגלי או ויילסי במשך 3 עונות לפחות לפני גיל 21.
ב-2015 הציע יו"ר התאחדות הכדורגל האנגלית גרג דייק להחמיר עם החוק ולשנות אותו כך שמספר השחקנים המקומיים יגדל מ-8 ל-12, ומתוכם לפחות 2 שחקנים אשר גדלו במחלקת הנוער של המועדון עצמו ואף להוריד את הגיל המחושב מ-21 ל-18, אך הצעה זו נדחתה לאחר שדייק עזב את תפקידו ב-2016.
הערות שוליים

↑  כל מה שצריך לדעת: סגלי הקבוצות בשלב הבתים של ליגת האלופות באתר אופ"א (באנגלית)
↑  מה זה רשימת הסגל בפרמייר ליג? באתר הפרמייר ליג (באנגלית)
יאיר אסייג

יאיר אסייג (נולד ב-18 בספטמבר 1966) הוא כדורגלן עבר ישראלי ששיחק בעמדת החלוץ. כיום מאמן את בית"ר עירוני מעלה אדומים מליגה ב'.
קריירה

אסייג התחיל את הקריירה שלו במחלקת הנוער של הפועל ירושלים, במדיה שיחק 12 עונות. בקיץ 1997 הצטרף למכבי הרצליה במדיה שיחק עונה אחת וכבש שער אחד ב-26 משחקים. בסיום העונה, חזר לירושלים ורשם 5 הופעות בלבד בליגה ובינואר של אותה עונה חתם בבית"ר תל אביב. בסיום העונה פרש מכדורגל.
בקיץ 2003 מונה למאמן הפועל ירושלים בה אימן עונה אחת ובמהלך עונת 2005/2006 חזר לתפקיד זה. בהמשך, אימן גם בבית"ר גבעת זאב, בית"ר רמת גן, עירוני בית שמש וקבוצת הנוער של הפועל ירושלים. כיום מאמן את בית"ר עירוני מעלה אדומים.
כבש 64 שערי ליגה.
אסייג נשוי ואב לשלושה ילדים. מתגורר בירושלים.
חיה ישראלי

חיה ישראלי
חיה ישראלי (9 בפברואר 1891 - 30 באוקטובר 1979) הייתה מנשות העלייה השנייה, מחלוצי החקלאות וההתיישבות בארץ ישראל, ממקימי קבוצת כנרת והקימה בה את משפחתה. למדה במקוה ישראל ונעשתה דבוראית מקצועית מראשוני ענף הדבש בארץ ישראל.
משפחה

חיה ישראלי נולדה ב-9 בפברואר 1891 כבת צעירה לפייגה ויעקב זלצר. משפחה יהודית חקלאית שחייתה בבית בודד ביער על פרשת דרכים של נתיב מרכבות-דואר ליד העיר קלעצק שברוסיה הלבנה. אדמתם הייתה חכורה מפריץ פולני. חיה הייתה הבת הצעירה. אחות לחמדה הבכורה והאח דוד. מילדותה עבדה חיה בגינת המשפחה גידלה עזים ותרנגולות.
בשנת 1902, עלתה משפחת זלצר לארץ ישראל והתיישבה ברחובות. רכשה חלקת אדמה ובנתה את ביתה ברחובות. האב יעקב זלצר חלה בדלקת התוספתן ונפטר בעגלה לבית החולים בירושלים.
שנתיים (ז' וח') למדה ישראלי בבית ספר עממי ברחובות. בשנת 1907 יצאה ביזמתה לבית ספר בצלאל בירושלים, ללמוד אריגת שטיחים. בכך חשבה לרכוש מקצוע אך לא היה לכך המשכיות. ישראלי חזרה לעבודה מלאה במשק המשפחה ברחובות ובעבודת כרמים וטבק בוואדי-חנין נס ציונה.
אנשי העלייה השנייה

כדי להתפרנס הקימה פייגה זלצר בית אוכל ולינה לחלוצי העלייה השנייה, שם נפגשה ישראלי לראשונה עם א.ד. גורדון, נח נפתולסקי, מאיר רוטברג, רחל המשוררת ובן-ציון ישראלי שהגיע עם חברים לרחובות, שם עבדו בעבודות מזדמנות בפרדסים. חיה התאהבה בישראלי.
בשנת 1911, עם ייסוד חוות העלמות במושבת כנרת בראשות חנה מייזל, הוזמנה חיה על ידי רחל בלובשטיין להצטרף. רחל המשוררת אף הקדישה לה את השיר "על הגורן" על דף בכתב ידה..
כשקיבלה "קבוצת בן ציון" בשנת 1912 את משימת כיבוש העבודה בכפר אוריה, הצטרפה ישראלי אליהם. בשנת 1913 נישאה לבן-ציון ישראלי החופה הועמדה בבית האם ברחובות.
קבוצת כנרת

ב-2 בנובמבר 1913 חזרה ישראלי והחבורה לכנרת. יום זה נחשב ליום יסוד קבוצת כנרת.
ב-1917 ילדה ישראלי בכנרת, בעזרת שרה שמוקלר, את בתם עמליה. וכך הייתה לאם הראשונה בכנרת. הייתה פעילה מאוד בקבוצה, אקונומיה, מחסן בגדים, הנעלה ועבודה ברפת ובלול. עברה כחלוצה את קשיי האקלים, מחלות ילדים, ואת בניית מודעות הקבוצה לגידול ילדים וחינוך משותף.
ב-1919 יצאה עם בן-ציון ישראלי ליפו, לשם נקרא להקמת המרכז החקלאי. בהריונה השני נולד בן ואחרי יומיים נפטר. באותו זמן השתתפה ישראלי בקורס הכוורנים הראשון, שהתקיים ביזמתו של בן-ציון ישראלי במקוה ישראל. אף כי לפי הגדרתה השתתפה כ"שומעת חופשית" הייתה מדי יום הולכת ברגל מיפו למקווה ישראל לשמוע את ההרצאות וחוזרת ליפו.
ב-1921 חזרה המשפחה לכנרת. כבר הייתה מכוורת עם 35 כוורות אך הכוורן פייבל חנפילוב עזב בין ההולכים להקים את עין חרוד. ישראלי נעשתה אחראית ועבדה שישים שנה ברציפות במכוורת. ישראלי פיתחה אידאולוגיה כשהיא רואה בדבורה סמל לפעילות, חריצות, סדר, דבקות במשימה ובהגנה על ביתה. בנוסף לתפוקת הדבש הסבירה לאנשי המשק את חלקן של הדבורים בהגדלת היבול החקלאי. המכוורת השתפרה והמלחמה העיקרית הייתה בנחילי הצרעות שחיסלו את הדבורים. השיטה הייתה לגלות את קיני הצרעות במשך היום ובלילה להבעירם באש.
ישראלי נעשתה פעילה בארגון מגדלי דבורים בישראל ומועצת הדבש. בתבונתה הצליחה לגשר בין האינטרסים השונים של ציבור מגדלי הדבורים. יוקרתה האישית עזרה לקיים את הארגון בכל זרמי ההתיישבות.
בנוסף לעבודתה במכוורת סייעה ישראלי לצורכי כלל החברים בקבוצה. הייתה דואגת ומטפחת בנושאי: אוכל, הלבשה, הנעלה, שיכון, חינוך וכדומה. כך זכתה לכינוי "אם הקבוצה".
ב-1938 הגיע ברל כצנלסון לכנרת לרגל חצי יובל לכנרת ולחתונת בתה של חיה ישראלי, עמליה.
בשנות החמשים יצאה ישראלי לעזרת קליטת עולים בדימונה ולביסוס ההתיישבות החדשה ביכיני ובניר אליהו.
הוקרה

אם השנה - מעשיה של ישראלי הוכרו ובשנת 1963 הוכרזה כאם השנה כהוקרה על תרומתה בהרמת קרן האישה העובדת והמגדלת משפחה ענפה. ודברי התודה שלה היו:

”אני מודה מאוד על שימת הלב והכבוד שהנחלתם לי בהכניסכן אותי ברשימה נכבדת זו של אמהות בישראל. אני יודעת כי לא בשל עצמי בה זה, כי אם בשל הדרך אשר הלכתי בה ודרך זו לא הלכתי לבדי. היא דרך היחד, אנו נעזרים איש ברעהו. כל הכבוד לכן, לאלה שבחרו בי, באשר אני לא סופרת, לא נואמת ולא עסקנית ציבורית, אלא חברה מהשורה, שמלאתי בנאמנות מלאה את צו התקופה נמצאתי בה, את צו הדרך בחרתי בה.
היא הייתה די קשה לפעמים, בשל תנאי המקום והזמן, אך קטנות החיים לא העלימו את המטרה. עצם הנאמנות נתנה את כוח ההתמדה להמשיך. גם לא נשכח ממני הצורך לעמוד איתנה כאשה בכלכלת החיים. תפסתים במגע ישיר עם הטבע ולא רק בשרות. תודה לדבורה שבאה לעזרתי. 

מלווני הסיפוק על שנתתי חיי עם החלוצים הראשונים בבקעתנו, לסלילת הדרך לחיי השיתוף. יש חלק לכבוד זה לכל אחת מהחברות והאמהות הנאמנות, שעשו במלוא יכולתן בדרך חיינו, באשר עשו וברשר הן.

תודה והערכה מלאה לכן שהעליתן זאת על נס.”
פרס המכוורת בשנת 1971 זכתה המכוורת של כנרת. העבודה במכוורת נעשתה על ידי ביתה נגה טמיר ובעזרתה של עמליה גולן.
הוקרה > גלריה

פייגה זלצר, אמה של חיה, מארחת בביתה ברחובות 1952.
בן ציון ישראלי בעת פגישתם.
חיה ובן-ציון ישראלי ובתם הבכורה עמליה, 1919.
ברל כצנלסון הגיע לתחנת רכבת העמק "חניית ארלוזורוב" ב-1938, לרגל חצי יובל לכנרת ולחתונת עמליה ישראלי
הבת נגה ישראלי טמיר נהגת ג'יפ במלחמת העצמאות.
הבניין המרכזי בכנרת שנפגע מפגז במלחמת העצמאות.
המכוורת בקבוצת כנרת 1960.
חיה ישראלי רודה דבש מהמכוורת בכנרת.
פרס אם השנה נמסר לחיה ישראלי 1964.
משפחה

בן ציון ישראלי נספה באסון מעגן ב-30 ביולי 1954. חיה ישראלי, המשיכה לחיות בכנרת שנים רבות עם צאצאיה המכונים בכנרת "שבט הישראלים". הייתה ערנית למתרחש סביבה ושיתפה רבים בהצעות לשיפור מצב החברה.
ב-30 באוקטובר 1979 הלכה ישראלי לעולמה ונקברה לצדו של בן-ציון ישראלי בבית הקברות כנרת. הניחה אחריה חמש בנים ובנות: עמליה גולן, אהרן ישראלי, גבע עמיחי, נגה טמיר ויעקב ישראלי. וגם עשרים נכדים ו-19 נינים.
בצוואתה כתבה בין היתר: ”בסוף חיי אני אומרת בסיפוק ובהכרת טובה על חיי שעברו, ואני גאה בהם. הייתי מאושרת בחיי עם בנציון ז"ל. אני מאושרת באהבת ילדי ומאהבתם אלי. לא רבתי בחיי עם איש ואינני שומרת טינה אל אף אחד. למרות שהיו בחיי מקרים קשים שנפגעתי מאד, והם מכאיבים לי עד היום - הייתי שלמה עם חיי בקבוצה על כל תהפוכותיה שהיו לא מעטות.”
לקריאה נוספת

שמואל יבנאלי, בנציון – כתבים ודברים מאת בן ציון ישראלי מכנרת, הוצאת עם עובד וקבוצת כנרת, 1956.
כנרת 50 אלבום לציון יובלה של הקבוצה הוצאת קבוצת כנרת 1964.
ברכה חבס, החצר והקבוצה – סיפורה של קבוצת כנרת, הוצאת עם עובד, 1968.
חיה ישראלי ז"ל, ליום השלושים קבוצת כנרת נובמבר 1979.
מוקי צור, אהרן ישראלי, על שפת אגם סואן, בנציון וחיה ישראלי, עם עובד, תשמ"ה 1985
נחמן תמיר, אנשי העלייה השנייה' - פרקי זכרונות - כרך ב הוצאת המרכז לתרבות וחינוך תל אביב, 1974, עמודים 129–135
חיה בן ציון ישראלי עם בתם הבכורה עמליה, 1919.
שבט ישראלי בכנרת חוגגים יום הולדת 70 לאם המשפחה, 1961
חוף נורדנשלד

| --- | --- |

 מידע כללי
 על שם:  אוטו נורדנשלד 
 סוג:  קו חוף 
 מידע נוסף
 קואורדינטות:  64°30′S 60°30′W﻿ / ﻿64.5°S 60.5°W﻿ / -64.5; -60.5
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהחוף נורדנשלד(למפת חצי האי האנטארקטי רגילה) בסיס חנרל ברנרדו אוהיגינס ריקלמהחוף נורדנשלד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף נורדנשלד(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף נורדנשלד
 
חוף נורדנשלד (באנגלית: Nordenskjöld Coast) הוא חלק מהחוף המזרחי של חצי האי האנטארקטי באנטארקטיקה.
החוף מצוי בין כף לונגינג שמצפון לחוף לכף פיירווד'ר  שמדרום לחוף.
דרומית לחוף ננורדנשלד מצוי חוף אוסקר השני.
היסטוריה > גילוי החוף

המשלחת השוודית לאנטארקטיקה שחקרה את אנטארקטיקה בין השנים 1904–1901, חקרה את החוף עצמו בשנת 1902 וראש המשלחת אוטו נורדנשלד גילה את החוף מספינתו "אנטארקטיקה".
לימים חקר את החוף לינקולן אלזוורת'.
היסטוריה > מקור השם

שמו של החוף הוצע בשנת 1909 על ידי אדווין סוויפט באלך (Edwin Swift Balch). החוף נקרא על שמו של הגאוגרף השוודי אוטו נורדנשלד, מגלה חוף.
לקריאה נוספת

• Smellie, J., & Millar, I. (1995).  Antarctic Science, 7(2), 191-196. doi:10.1017/S0954102095000253
גילי חסקין, מסע נורדנשולד לחקר אנטארקטיקה
הערות שוליים

1 2 3 4  מידע גאוגרפי והיסטורי
חוף נוקס

| --- | --- |

מיקום חוף נוקס (אדום) בארץ וילקס (צהוב) בטריטוריה האנטארקטית האוסטרלית (כתום)
 נתונים גאוגרפיים
 קואורדינטות:  66°30′S 105°00′E﻿ / ﻿66.5°S 105°E﻿ / -66.5; 105
 נתונים מדיניים
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף נוקס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף נוקס
 
תמונת לוויין שצולמה על ידי נאס"א של אזור חוף נוקס, חוף באד, וחוף סברינה
חוף נוקס (באנגלית: Knox Coast) או ארץ נוקס (באנגלית: Knox Land) הוא אזור בארץ וילקס שבאנטארקטיקה.
חוף נוקס מוגדר כאזור החוף של אנטארקטיקה, הממוקם בין כף הורדרן ואיי האץ'.
היסטוריה > גילוי החוף

החוף התגלה בפברואר 1840 על ידי משלחת החקר של ארצות הברית (שנערכה בין השנים 1838–1842), בפיקודו של לוטננט צ'ארלס וילקס.
היסטוריה > מקור השם

שמו של האזור ניתן לו על ידי צ'ארלס וילקס.
וילקס קרא לאזור על שמו של לוטננט סמיואל ר. נוקס (Samuel R. Knox) מצי ארצות הברית, שהיה רב החובל של הספינה פליינג פיש (USS Flying Fish), והיה רב-חובלים (master) של הספינה וינסנס (USS Vincennes), במהלך מסע החקר האנטארקטי של המשלחת.
לקריאה נוספת

• SOUTHWELL, COLIN; EMMERSON, LOUISE (2017), , Australian Antarctic Data Centre.dataset, https://doi.org/10.4225/15/58fd6124c2ccc
• A. Maritati, A. R. A. Aitken, D. A. Young, J. L. Roberts, D. D. Blankenship, M. J. Siegert, , Geophysical Research Letters, Volume 43, Issue 20, 28 October 2016, Pages 10,728-10,737, https://doi.org/10.1002/2016GL071063
• Aditya Narayanan, Sarah T. Gille, Matthew R. Mazloff, K. Murali, , Geophysical Research Letters, Volume 124, Issue 12, December 2019, Pages 9277-9294, https://doi.org/10.1029/2018JC014907
• NICOLA JONES, , Yale Environment 360
• Shumskiy, P. (1957), , Journal of Glaciology, 3(21), 54-61. https://doi:10.3189/S0022143000024758
הערות שוליים

1 2 3 4 5 6 7 8  מידע גאוגרפי והיסטורי
| --- | --- |
בקרת זהויות :  NARA: 10037591